VIRON PASTORIT AREENALLA Peeter Võsu ja Lydia Hõbesalu 1/2
Hei. Seuraatte ohjelmaa Pastorit areenalla ja minä olen Peeter Võsu.
Aiheena on Jerusalem eli Raamatussa kaikkein eniten mainittu paikka, -
joka on läpi aikojen joutunut myös eri konfliktien keskipisteeksi.
Raamatussa on Jerusalemista paljon mainintoja, joista puhumme kohta.
Samalla keskustelemme siitä, mitä Jerusalem on tänä päivänä.
Jerusalemin yhdistämisestä Israelin valtioon on kulunut 50 vuotta, -
ja sitä juhlitaan tänä vuonna Israelissa erittäin suuresti.
Keskustelemme näistä tänään vieraani Lydia Hõbesalun kanssa.
Miksi kuningas Daavid halusi juuri Jerusalemista pääkaupungin?
Tätä n. 3000 vuoden takaista asiaa kuvataan Raamatussa aika tarkkaan.
Miksi hän valitsi juuri sen paikan?
Olen itsekin pohtinut sitä, miksi juuri Jerusalem?
Miksi siihen liittyy niin monia ajatuksia ja kiistoja? Ja -
miksi sen kaupungin ympärillä käy sellainen kuhina?
Monetkaan tuttavani ja uskovat eivät ymmärrä sitä, -
sillä kyseessä on pienen valtion pieni pääkaupunki.
Olen tutkinut asiaa niin paljon, kuin Jumala on minulle avannut.
Jerusalemiin liittyviä näkökohtia on mielestäni useita.
Varmaa on se, että jo kauan -
ennen maailmojen luomista, Jumalan suunnitelmat olivat täysin valmiit.
Kaikesta oli päätetty jo silloin, kuten voimme Raamatusta lukea.
Yksi asia liittyy Moorian vuoreen, josta puhumme ehkä myöhemminkin.
Palataan ajassa Abrahamin aikaan.
Moorian vuori on se paikka, jonne Abrahamin piti mennä -
uhraamaan oma poikansa.
Mutta Jumala pysäytti Abrahamin nähtyään tämän uskollisuuden -
sanoen, että Hänellä oli jo toinen uhri valmiiksi katsottuna.
Se jäi historiaan paikkana, jossa tehty sopimus oikeutti Jumalan -
puuttumisen ihmiskunnan historiaan lunastussuunnitelmansa kautta.
Myöhemmin Moorian vuorelle rakennettiin Salomonin temppeli, -
ja sehän on Jerusalemissa.
Abrahamiin ja Iisakin uhraamiseen liittyvä sattumus toimi -
yhtenä koko Raamatulle pohjan ja perustan antavana tapauksena.
Arvellaan, että taistelun jälkeen -
Abraham toi aina kymmenykset kaikesta Saalemin kuninkaalle, -
joka oli mitä todennäköisimmin Jerusalemin kuningas.
Eli Jumala valmisteli sitä paikkaa.
Sen ajan ihmisten suhteesta Jumalaan emme tiedä,
mutta luultavasti Jumala oli valinnut sieltä erityisen ihmisen ja paikan.
Paikan Hän valitsi lunastustyönsä loppuunsaattamisen paikaksi.
Samassa paikassa asui eräs Jumalaa pelkääväinen ihminen, jolle -
Jumalan valitseman Abrahamin piti tuoda kaikesta kymmenykset.
Siitä toisesta uhrista vielä...
Olen käynyt Temppelivuorella usein ja erilaisten ryhmien kanssa.
Raamattua pintapuolisesti lukiessa voi tuntua siltä, -
että Abrahamin ei pitänytkään uhrata poikaansa, -
vaan kyse oli Jumalan testistä.
Abraham olisi totellut, mutta Jumala järjestikin uhriksi oinaan.
Mutta kun tutkimme tapahtumaa hieman perusteellisemmin -
ymmärrämme, ettei Jumala lähettänyt oinasta Iisakin tilalle.
Se oli Jumalan sanoma siitä, että -
Abraham ei sillä paikalla uhraa poikaansa, vaan sen tekee Jumala.
Tämän vuoksi paikka on läpi aikojen ollut erittäin tärkeä.
Mutta samalla se on läpi aikojen ollut myös kiistojen keskipisteenä.
Raamatusta näemme, että kaikki ne paikat tai tapahtumat, -
joiden kautta Jumala jotakin tekee, aiheuttavat maailmassa konflikteja.
Se näkyy mm. siinä, kun Jumala valitsi Mooseksen johtamaan kansaa.
Konfliktina oli se, että kaikki poikalapset piti tappaa, -
eikä Mooseksen pitänyt olla elossa.
Mitä ikinä Jumala maailmassa valitsee - siinä on myös konflikti!
Hallintavallasta taistellaan!
Puhuit aiemmin Melkisedek-nimisestä ylipapista.
Kristus on samankaltainen ylipappi, kuin mitä Melkisedek oli.
Melkisedek oli Saalemin ja Jerusalemin kuningas ja pappi, ja -
konfliktit liittyivätkin hallinnollisen paikan sijaintiin.
Hän hallitsi kuninkaana ja pappina, mutta Jumala on valinnut -
Jerusalemin paikaksi, jonka kautta Hän - Jumala tulee hallitsemaan.
Maailman keskeisin paikka on Jerusalem, jonka kuningas -
tulee hallitsemaan koko maailmaa. Siitä konfliktit johtuvatkin.
Näin on.
Se ei ole Lontoo, Pariisi tai New York - vaan Jerusalem.
Kun amerikkalaisilta koulupojilta kysytään -
kuinka suuria he arvelevat Israelin valtion ja Jerusalemin olevan, -
alkavat he vertailla niitä maailman suurimpiin valtioihin.
Voi mikä hämmästys, kun he saavat kuulla kyseessä olevan -
alle 10 milj. asukkaan ja kooltaan Viroa puolta pienempi valtio.
Kuinka se voi aina olla maailman medioiden ja lehtien etusivuilla?
Mutta niin on kautta aikojen ollut. Aikansa supervaltion kuningas -
Nebukadnesar valloitti sen ja siitä tuli osa Persian kuningaskuntaa.
Se oli osa Persian imperiumia, osa Rooman imperiumia...
Jerusalem on aina näytellyt tärkeätä osaa, ja Jumala on -
ihmeidensä kautta aina palauttanut sen Israelin hallintaan takaisin.
Profeettojen ennustusten mukaan Jerusalemin kohtalo -
riippuu siitä, kuinka kansa tottelee Jumalaa.
Mutta Jumalan suunnitelmissa näyttää aina olevan "Happy end".
Eihän Jumalan suunnitelmat voi masentavaan loppuun johtaakaan!
Eihän Jumalan voi ajatella lopuksi toteavan, että: -
"Pieleen meni, eiköhän hävitetä kaikki ja se oli siinä...."
Jumalan suunnitelma on aina ihmisen ja vihollisen tekemää parempi.
Jerusalemissa on läpi historian koettu erilaisia aikoja, -
mutta Jumala on aina tuonut Israelin kansan takasin.
Jumalan kartalla, Jerusalemilla on aina ollut erityinen merkitys, -
josta profeetatkin ovat puhuneet.
Puhutaan Israelin valtakunnasta ja siitä, kuinka Jumala -
kokoaa juutalaiset joka taholta ja tuo heidät Israeliin takaisin, -
ja siitä, kuinka Israel saa Jerusalemin hallintaansa jälleen.
Itsekin olen pohtinut, että eihän Raamatussa puhuta -
pyhästä Pariisista, taivaisesta Moskovasta tai pyhästä Tallinnasta.
Mutta taivaallisesta Jerusalemista kerrotaan Ilm. 21:ssä, jossa -
enkeli halusi näyttää Johannekselle morsiamen, Karitsan vaimon.
Johannes näki, kuinka Jumalan luota laskeutui uusi Jerusalem, -
jota hän vertasi morsiameen.
Luvussa kerrotaan myös siitä, miltä Jerusalem näytti.
Siellä oli yhteenpunottuna sekä uutta että vanhaa, sillä eri -
rakennelmissa oli Israelin kaikkien sukuhaarojen ja apostolien nimet.
Raamatun ennustukset on tehty koskemaan tiettyjä ajanjaksoja.
Profeetat Sakarjas ja Hesekiel -
ennustivat Jerusalemin palautumista Israelille aikoina, -
jolloin Rooman imperiumi oli vasta tulossa, -
eikä Israeliakaan oltu vielä hävitetty...
Todennäköisesti profeetat eivät käsittäneet, että heidän -
ennustamaansa Jerusalemin hävitykseen kuluisi n. 2000 vuotta!
Tiedämme, että v. 70 jKr. oli juutalaisten kapina.
Roomalaiset tuhosivat temppelin ja Jerusalemin.
Silloin kansa lähti maanpakoon.
Profeetta Sakarja kertoo ajoista, jolloin kaikki pakanat sotivat -
Jerusalemia vastaan, ja kuinka Herra alkaa sotia heitä vastaan.
Siinä on erittäin selväpiirteisesti kuvattu mm. aikaa, jolloin -
Messias tulee kahtia halkeavalle Öljymäelle, -
ja kuinka tapahtumat alkavat seurata toisiaan.
Niistä voi nähdä, että kyseessä on messiaanisen ajanjakson alku.
Raamatussa nämä tapahtumat on ennustettu n. 2500 vuotta sitten.
Erittäin pitkästi näistä on ennustanut myös profeetta Hesekiel.
Hänkin kertoo Öljymäen jakaantumisesta kahtia ja siitä, -
kuinka vedet temppelin alta alkavat virrata Kuolleeseenmereen.
Puhutaan, että samalla Kuollutmeri muuttuisi kalaisaksi!
Mielenkiintoisia yksityiskohtia! Paikan päällä käydessä -
on kiinnostavaa tutkia maantiedettä ja samalla lukea profetioita.
Näin asioista tulee todellisia, -
eivätkä ne jää vain teorioiksi tai joksikin vertauksiksi...
Näemme Jumalan toimivan siellä paikan päällä.
Raamatussa on tavallaan monta kerrostumaa, joista -
osa sisältää sen perussanoman ja sen, mitä Jumala on tekemässä.
Osalla on kuvainnollinen merkitys hengellistä kehitystämme varten.
Mutta on mielenkiintoista, kuinka monet papit ovat sanoneet, että -
Jumala ei tarkoittanut oikean Israelin jälleenpalauttamista.
Jumala ei palauta Israelia, koska kristityt ovat se uusi Israel!
Tämä ajatus on muodostunut monien kirkkojen teologiaksi.
Monet juutalaiset sanoivat, että -
kun Israelin valtio perustettiin v. 1948, kukaan ei voi -
sanoa, etteivätkö profeettojen ennustukset olisi jo toteutuneet.
Yllätys, yllätys...mutta aina vaan ja edelleenkin samasta puhutaan.
"Autuaita ne jotka näkevät, mutta eivät usko sittenkään..."
Meidän aikamme ratkaisu tähän konfliktiin sai alkunsa v. 1948, -
kun Israelin valtio sai syntynsä.
Olen seurannut tapauksia, joissa -
Jumala on askel askeleelta antanut Raamatun profetioiden toteutua, -
ja seurannut itse konfliktia, josta haluan puhua enemmänkin, kuten -
myös YK:n päätöslauselmasta 181, kun Israelin maita alettiin jakaa.
Britit olivat luvanneet palauttaa juutalaisille heidän maansa.
Sitten v. 1947 kuvaan astui YK - ja siitäkin on kulunut jo 70 vuotta.
YK antoi päätöslauselman 181, jossa he palauttivat Israelin valtion, -
mutta Israel jaettiin jälleen juutalaisten ja arabien kesken.
Poliitikot eivät näy tuntevan -
yhtä salaisuutena pysynyttä asiaa, vaikka päätöslauselma oli lyhyt.
Media ja muut hokevat, että Jerusalemin kuuluu jäädä arabeille.
Israelin itsenäistyminen vuonna 1948 johti itsenäisyyssotaan, -
jonka tuloksena Jerusalem jäi vahingossa arabeille, ja -
aseleposopimuksen tekohetkellä siitä tuli osa Jordaniaa.
Itse asiassa aselepolinja kulki Jerusalemin läpi, jättäen -
vanhan kaupungin Jordanialle ja uudemmat osat Israelille.
Nyt enemmistö poliitikoista sanoo, että kaupunki pitäisi taas jakaa, -
koska se kuuluu arabeille, jne.
Mutta YK:n lauselma 181 oli hyvin epäselvä Jerusalemin osalta.
Kuten Sakarjan kirja 12:3 sanoo: -
"Ja sinä päivänä minä teen Jerusalemin väkikiveksi -
kaikille kansoille: kaikki, jotka sitä nostavat, repivät itsensä...".
YK yritti jakaa - ja lauselmassaan se tarjoutui jäämään -
alueen johtajaksi kansainvälisellä mandaatilla.
Tätä tarjottiin väliaikaiseksi ratkaisuksi 10 vuodeksi.
Siten vuodeksi 1957 olisi asialle pitänyt saada joku ratkaisu.
Mutta tänään poliitikot eivät tunne noita dokumentteja, ja -
kaikki uskovat, että alue tulisi jakaa.
Hävittämisensä jälkeen -
Jerusalem ei ole Israelin lisäksi ollut yhdenkään maan pääkaupunkina.
Jerusalem oli Israelin pääkaupunki vielä Rooman vallan aikanakin.
Kukaan ei 1900 vuoteen ajatellut -
Jerusalemin voivan edes olla jonkun valtion pääkaupunki, vaan se oli -
eri valtakuntien valloittama.
Sitten tulivat britit, jolloin Jerusalem oli -
Jordanian kanssa samaa kokonaisuutta.
Siitä alkaen on Jerusalem ollut konfliktin keskuksena.
Miltä sinusta on tuntunut?
Kuinka Jerusalem näkyy maailman mediassa?
Mitkä ovat kipukohdat ja miten ne ymmärretään Virossa?
Luulen, etteivät ihmiset ymmärrä niistä paljoakaan johtuen -
eri asioiden taustoihin liittyvästä tietämättömyydestä.
Mistä he saavat ne tiedot? Jumala on antanut seurakunnalle -
tärkeän roolin Jumalan viisauksien ja suunnitelmien välittämisessä.
Paavalin kirjeessä efesolaisille kerrotaan, että Jumala -
on suunnitellut ilmoittavansa viisautensa seurakunnan kautta.
Eli seurakuntana meidän tulee ymmärtää, että ilman Israelia -
emme voi nähdä odottamaamme herätystä ja elonkorjuuta.
Jumalan kuningaskuntaan kuuluvat Israel ja seurakunta - yhdessä!
Olemme yhteenliitetyt uudeksi ihmiseksi Kristuksessa.
Seurakunnan on aika ymmärtää, missä juuremme ovat.
Jumala ei liitä Israelia meihin, vaan meidät Israeliin.
Tulee käsittää mitä olemme etsimässä - ja miksi.
Vanhat asiat eivät toimi - uusia ei vielä ole... Mitä siis tehdä?
Uskonkin tämän olevan mietinnän ja Jumalan etsimisen paikka, sillä -
Jumala on helposti löydettävissä niille, jotka Häntä etsivät.
Israel-kysymyksessä meidän tulee ilmoittaa myös seurakunnalle -
seisovamme Israelin rinnalla. Pelkkä Israel-ystävyys ei riitä.
Kristuksen nimen seurakunnalle suomalla auktoriteetilla sekä -
Hänen nimensä arvovaltaan nojautuen, meidän tulee -
julistaa Jumalan Israelille ja Jerusalemille asettamia määräyksiä.
Rukoillessamme meidän tulee tietää Jumalan ajoituksista.
Puhuit jo Sakarjan kirjan 12 luvun jakeesta 3, -
jossa sanotaan Jumalan tekevän Jerusalemin väkikiveksi ja -
kaikkien kansojen kokoontuvan sitä vastaan.
Vielä jae 9: "Mutta sinä päivänä minä tahdon hävittää -
kaikki Jerusalemia vastaan hyökkäävät pakanakansat".
Rukoilemme ja toivomme, ettei Viron kansa kuuluisi näihin!
Ja Psalmi 122:3: "sinä Jerusalem, -
rakennettu kaupungiksi, johon kokoonnutaan yhteen."
Sitä ei voi jakaa. Ja kuka yrittää niin tehdä, satuttaa itsensä!
Jerusalemin tulevaisuudesta on Jeesus puhunut selkeästi kohdassa -
Luuk. 21:24
"...ja Jerusalem on oleva pakanain tallattavana, -
kunnes pakanain ajat täyttyvät."
Jeesus sanoi tämän opetuslapsille heidän kiinnostuttuaan -
tulevista ajoista, kun Jeesus puhui mm. temppelin hävittämisestä -
ja monista luonnonkatastrofeista... Milloin tämä kaikki tapahtuu?
Ajan ja paikan suhteen ainoa tarkka määritys on juuri tämä -
Luuk. 21:24, jossa Jeesus sanoo: "Jerusalem on oleva -
pakanain tallattavana, kunnes pakanain ajat täyttyvät."
Miksi Israel ja Jerusalem pitäisi jakaa?
Puhutaan Viroa puolta pienemmästä valtiosta, -
jonne pitäisi mahduttaa vielä yksi arabivaltiokin, -
pinta-alaltaan n. 6000 km2.
Se ala olisi vähän pienempi, kuin Harjumaa ja Läänemaa yhdistettynä.
Sanotaan että arabimaailmasta puuttuu 22. arabivaltio, vaikka -
heillä on jo 21 valtiota, joiden yhteinen pinta-ala on valtava!
Sitten puhutaan Viron parin pienen maakunnan kokoisesta alasta... !
On selvää, ettei kyseessä ole puute maa-alasta.
Konflikti ei aiheudu siitäkään, että joltakin olisi -
vallattu valtio tai maat, joita nyt vaadittaisiin takaisin.
Mitään arabivaltiota ei siellä ole koko historian aikana ollut.
Ottomaani-imperiumin osana se oli 400 vuotta - sitten tulivat britit.
Se oli 19 vuotta osa Jordaniaa, mutta se ei ole historiallinen -
peruste sille, että sen pitäisi ikuisesti kuulua arabeille.
On nähtävissä, että mikään muu logiikka ei siellä toimi.
Kun arvioimme konfliktia on selvää, etteivät arabit anna periksi.
Mutta Israel on näyttänyt olevansa hyvinkin joustava.
Se on jättänyt Temppelivuoren moskeijoille ja ilmoittanut, -
ettei vahingoita kenenkään intressejä. Kristittyjen pyhäköt -
voivat jäädä kristityille, juutalaisten juutalaisille...
Jaettakoon kaupunki tasapuolisesti siten, että kaikki saavat osansa.
Israelin saatua Jerusalemin takaisin 6 päivän sodassa, -
eli tapahtuma, jonka 50-vuotispäivää nyt vietämme, -
on Israel ollut joustava ja salliva kaikkien toisten suhteen.
Se ei ole sanonut luovansa vain rotupuhdasta juutalaisvaltiota.
Palestiinaa haluavat arabit sitä vastoin ilmoittavat, että sinne -
ei saisi yksikään juutalainen muuttaa - tavoitteena arabivaltio.
Liberaali länsimaalainen on kumma kyllä niellyt tämän koukun -
tuumaten, että mikäs siinä... annetaan vaan arabeille osansa!
Ei ymmärretä, että siinä ajetaan meidän ajatustavallemme -
täysin päinvastaista kehitystä. Yksikään juutalainen -
ei saisi tulla sinne, ja se olisi täysin rotupohjainen valtio.
Israelin nykyväestöstä 20% on arabeja.
Heillä on edustajia mm. Israelin parlamentissa.
Israel on juutalaisvaltio, mutta siellä ei edellytetä rotupuhtautta.
Ja on mielenkiintoista, että profeetta Hesekiel puhuu selkeästi -
yhden valtion perustamisesta.
Mutta toisetkin kansat palvelevat siellä heidän kanssaan Jumalaa.
Jumala ei hylkää toisia kansoja, mutta valtiota johtakoon Israel.
Sanoma on mielestäni melko selvä niin Raamatussa, -
kuin kaikessa muussakin tähänastisessa kehityksessä.
Viime vuosien kehityksen pohjalta näemme, -
miten arabiyhteisö on 5-6 vuotta -
kieltäytynyt kaikista neuvotteluista juutalaisten kanssa.
Kansainvälisillä foorumeilla he ovat vaatineet valtiota itselleen -
neuvottelematta Israelin kanssa. He sanovat vain ottavansa sen!
Yllättäen Unesco antoi julkilausuman, jossa sanottiin, -
ettei Jerusalemilla ole mitään yhteyttä juutalaisiin, ja -
eri paikoista käytettiin vain niiden arabiankielisiä nimiä.
Viro oli niiden joukossa, jotka eivät hyväksyneet tätä.
Maailman enemmistö elää pimeydessä -
ymmärtämättä, mitä siellä tapahtuu.
Aiheen yhteenvetona sanoisin, että oikeastaan se konflikti -
ei johdu maasta, ei kansasta, eikä kenenkään oikeuksista.
Se on uskonnollinen konflikti, joka kuvastaa Raamatun ennustuksia -
ja Jeesuksen ennustusta: Jerusalem on oleva pakanain tallattavana, -
kunnes pakanain ajat täyttyvät.
Suomennos: Irene Tarkka